CELEX: 62013CA0469
Language: et
Date: 2014-07-17 00:00:00
Title: Kohtuasi C-469/13: Euroopa Kohtu (kolmas koda) 17. juuli 2014 . aasta otsus (Tribunale di Verona – Itaalia eelotsusetaotlus) – Shamim Tahir versus Ministero dell'Interno, Questura di Verona (Eelotsusetaotlus — Vabadusel, turvalisusel ja õigusel rajanev ala — Direktiiv 2003/109/EÜ — Artikkel 2, artikli 4 lõige 1, artikli 7 lõige 1 ja artikkel 13 — Pikaajalise elaniku EL elamisluba — Saamise tingimused — Seaduslik ja pidev viibimine vastuvõtvas liikmesriigis viie aasta jooksul enne loataotluse esitamist — Pikaajalise elanikuga perekondlikult seotud isik — Soodsamad siseriiklikud õigus- ja haldusnormid — Tagajärjed)

15.9.2014   
            
            
               ET
            
            
               Euroopa Liidu Teataja
            
            
               C 315/22
            
         Euroopa Kohtu (kolmas koda) 17. juuli 2014. aasta otsus (Tribunale di Verona – Itaalia eelotsusetaotlus) – Shamim Tahir versus Ministero dell'Interno, Questura di Verona
   (Kohtuasi C-469/13) (1)
   
   ((Eelotsusetaotlus - Vabadusel, turvalisusel ja õigusel rajanev ala - Direktiiv 2003/109/EÜ - Artikkel 2, artikli 4 lõige 1, artikli 7 lõige 1 ja artikkel 13 - Pikaajalise elaniku EL elamisluba - Saamise tingimused - Seaduslik ja pidev viibimine vastuvõtvas liikmesriigis viie aasta jooksul enne loataotluse esitamist - Pikaajalise elanikuga perekondlikult seotud isik - Soodsamad siseriiklikud õigus- ja haldusnormid - Tagajärjed))
   2014/C 315/32
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Verona
   
      Põhikohtuasja pooled
   
   
      Hageja: Shamim Tahir
   
      Kostjad: Ministero dell'Interno, Questura di Verona
   
      Resolutsioon
   
   
               1.
            
            
               Nõukogu 25. novembri 2003. aasta direktiivi 2003/109/EÜ pikaajalistest elanikest kolmandate riikide kodanike staatuse kohta (muudetud Euroopa Parlamendi ja nõukogu 11. mai 2011. aasta direktiiviga 2011/51/EL) artikli 4 lõiget 1 ja artikli 7 lõiget 1 peab tõlgendama nii, et pikaajalise elaniku staatuse juba saanud isiku pereliiget direktiivi artikli 2 punktis e antud määratluse tähenduses ei saa vabastada direktiivi artikli 4 lõikes 1 ette nähtud tingimusest, mille kohaselt peab kolmanda riigi kodanik selle staatuse omandamiseks elama asjaomases liikmesriigis seaduslikult ja pidevalt vastava taotluse esitamisele vahetult eelnenud viie aasta jooksul.
            
         
               2.
            
            
               Direktiivi 2003/109 (muudetud direktiiviga 2011/51) artiklit 13 peab tõlgendama nii, et selle kohaselt ei ole liikmesriigil lubatud anda direktiivi artikli 2 punkti e tähenduses pereliikmele pikaajalise elaniku EL elamisluba direktiivis sätestatust soodsamatel tingimustel.
            
         
      (1)  ELT C 52, 22.2.2014.